ارشد اعوان

اصل ناں       غلام رسول

تخلص          ارشدؔ اعوانْ

جٖمنْ           1987ء 

تعلیم          ایف اے

پیشہ           زمیندارہ

فون نمبر        0346 7592353

جاہ پتہ         وستی اکڑا موضع کانجنْ تحصیل کلور کوٹ ضلع بھکر

 غزل 
تیڈٖے محبوب چہرے دا نظارا مل گٖیا آخر

اساکوں اجٖ تاں جیونْ دا سہارا مل گٖیا آخر

اساں سک دے سمندر وچ بٖہوں تئیں بُٖڈٖدے رہ گٖئے ہیں

تیڈٖی چاہت دے دریا دا کنارا مل گٖیا آخر

تیڈٖی تانگھ اچ میڈٖیاں اکھیں ستارے گِٖنْدیاں جو ہَن

میکوں اپنْے مقدر دا ستارا مل گٖیا آخر

تیڈٖے دیدار دے صدقے ولا ہک وار جی پئے ہیں

بیماراں نوں بیماری دا اُتارا مل گٖیا آخر

نہ ساکوں یاد کر ارشدؔ اساں ہُنْ جام کے پیسوں

اوندی اکھیاں چوں پیونْ دا اِشارا مل گٖیا آخر

٭٭٭